JohanHeinsen/ENO huggingface dataset:
Kiøbenhavns Postrytter, 1793-08-23
Wien, den 10 August. Man har nu her den omstændelige Efterretning, at den til Pera bestemte franske Gesandt Semonville er med 16 Personer blevet arresteret i det Maylandske, og transporteret til Mayland. J hans Kufferter har man fundet 3 Millioner Livres i rede Penge, foruden en stor Deel Juveler og Perler, samt anseelige Vexelbreve. Havde vi ikke arresteret ham, saa var det dog skeet i det Venetianske.
Kiøbenhavns Postrytter, 1793-08-23
Den fra München her ankomne Keyserlige Gesandt, Greve Lehrbach, skal efter Forlydende gaae i et Ærinde til Kongen af Preussen, og det hedder, at Hovedhensigten, med hans Reyse skal være, at knytte Venskabsbaandet imellem Østerrige og Preussen endnu stærkere.
Kiøbenhavns Postrytter, 1793-08-23
Brüssel, den 11 August. Fra den allierte Armee berettes, at Fienden, da Colonnerne nærmede sig, havde den 8de forladt sin forskandsede Leyr nedenfor Kammeryk, og trukket sig tilbage til Douay, hvorefter Greve von Clairfait havde taget bemeldte Leyr i Besiddelse. Samme Dag ere to Colonner af den allierte Armee gaaet over Scheldefloden; den eene under Hertugen af Yorks, og den anden under Prindsen af Hohenlohes Commando. Kameryk og Bouchain ere ganske indspærrede. Oberst von Asper havde opfordret Kameryk, men var afviist med et haanligt Svar. Prindsen af Coburg har nu sit Hovedqvarteer ved Nave.
Kiøbenhavns Postrytter, 1793-08-23
Om det Slag, som efter de Hollandske Beretninger skulde den 7de d. M. være forefaldet ved Paillencourt imellem Bouchain og Kameryk, veed man her intet med Vished.
Kiøbenhavns Postrytter, 1793-08-23
Saasnart det i Prindsen af Coburgs Hovedqvarteer, rygtedes, at Dronningen af Frankerige var bragt til et haardere Fængsel, bleve de Ungarnske Tropper saa forbittrede, at de eedeligen forbandt sig til, ifald Dronningen ogsaa skulde blive henrettet, at hevne hendes Død paa Franskmændene, og det paa den forskrækkeligste Maade.
Kiøbenhavns Postrytter, 1793-08-23
Paris, den 12 August. Den mærkværdige 10 August er lykkeligen overstaaet. Festlighederne varede den Dag og den hele paafølgende Nat. Medlemmerne af den udøvende Magt gik midt iblandt den forsamlede Mængde. Blot Conventet og Oldingene udgjorde en særskilt Gruppe. Paa Bastillepladsen, hvor der var anbragt en stor Deel Sindbilleder og Jnscriptioner, blev Oldingenes Fest celebreret; og paa Martispladsen besvoer man Republikens Friehed, Liighed og Uddeele lighed. Jacobinerne forsikkre, at alle de tilstædeværende Foedererte vare ligesom henrykte over disse Høytideligheder, og der hersker virkeligen, som det lader, den største Enighed imellem Pariserne og de Deputerte fra Departementerne eller de Foedererte.
Kiøbenhavns Postrytter, 1793-08-23
Man har forelagt Nationalconventet en Liste over de Arresterte i alle vore Fængseler, og disses Antal, Dronningen og Custines iberegnede, er ikke nær saa stort, som man havde forestillet sig det. Den 5 hujus vare de nemlig i alt 1511 Personer, af hvilke 279 vare i Conciergeriet, 370 i det store og 147 i det lille Tugthuus, 115 i St. Pe lagie, 112 i de saa kaldte Madelonets, 77 i Abbediet, 272 i Bicetre, 68 i Salpetrieret og 71 i Mairiets Arresthuus. Montault har gjort adskillige Beskyldninger saavel imod Merlin som imod Commandanten og endeel af den Maynziste Garnison, f. Ex. at de havde udleveret 600 fiendtlige Deserteurer. Sagen er nu henviist til den offentlige Velfærdscommission; hvorved det formodentligen vil have sit Forblivende.
Kiøbenhavns Postrytter, 1793-08-23
Nationalconventet nærmer sig sin Ende. Lacroix har foreslaaet, at Primairforsamlingerne skulde sammenkaldes, for at vælge Deputerte til en nye lovgivende Magt eller Nationalforsamling. Over Primairforsamlingernes Jndretning og Organisation er der nedsat en særskilt Commission.
Kiøbenhavns Postrytter, 1793-08-23
Staden Marseille synes nu at ville give Kiøb, og slaae sig til det herskende Partie. Derimod er Lion saa gienstridig, at man har maattet udsende 20000 Mand, for at bringe den til Raison.
Kiøbenhavns Postrytter, 1793-08-23
Siden den ulykkelige Dronning kom i Conciergeriet, har Indgangen til dette stygge Fængsel været besat med to Kanoner. Hver Dag forsamler en stor Mængde Mennesker sig ved Revolutions Palladset, for at see hende føres for Tribunalet; hvilket ey endnu er skeet. Hendes Brevtaske, som man ved Bortførselen fra Templetaarnet fratog hende, har hun siden faaet igien; ligesom man ogsaa har tilstaaet hende en Opvarterske i det nye Fængsel. Cordelier-Clubben driver af alle Kræfter paa at faae hendes Dom afsagt jo før jo heller.
Kiøbenhavns Postrytter, 1793-08-23
London, den 13 August. Parlementet er nu prorogeret til den 29de October.
Kiøbenhavns Postrytter, 1793-08-23
J Løverdags er Lord Howes Flaade indløbet til Torbay, efterat den i ti Dage havde deels opsøgt og deels forfulgt den franske Flaade. J hele to Dage havde begge Flaader været hinanden ganske nær, men Franskmændene havde bestandigen søgt at undgaae Træfning. Den franske Flaade var 18, den Engelske kun 17 Linieskibe stærk. Alle de franske Skibe vare sort malte. Lord Howe fandt Fienden allerførst ved belleisle, og forfulgte ham forgieves i to Dage. Et med 24 og 48pundige Karonader besat svømmende Batterie har forladt Themsen, og er med to Bombarderere bestemt til Dunkirchen.
Kiøbenhavns Postrytter, 1793-08-23
Nederelven, den 16 August. Private Breve melde, at Franskmændene have ved Paillencourt gjort Forsøg paa at angribe den allierte Armee, men at de derved have liidt et stort Forliis.
Kiøbenhavns Postrytter, 1793-08-23
General Clairfait skal allerede have naaet St. Qvintin, 16 Mile fra Paris.
Kiøbenhavns Postrytter, 1793-08-23
Haag, den 17 August. Under 10de hujus har Arveprindsen af Oranien meldet Generalstaterne noget om et Slag, som den 7de skulde være forefaldet ved Paillencourt. Men Dagen derpaa forklarede han Sagen saaledes, at Franskmændene ey havde villet oppebie de Alliertes Angreb, og derfor forlode deres Leyr, og med et Forliis af 3 Kanoner trak sig tilbage til Arras.
Kiøbenhavns Postrytter, 1793-08-23
Kiøbenhavn, den 23 August. Under Dato Frederichsberg Slot den 9 August er udgaaet en Forordning, som befaler, at der, til alle Skyds eller Skifte-Steder i Norge, skal indrettes Dagbøger, i hvilke enhver Reisende bør antegne, om han har fundet sig beføyet til Klage over Ophold eller anden utilbørlig Behandling, m.v.
Kiøbenhavns Postrytter, 1793-08-23
J Gaar begyndte det Kongl. Kiøbenhavnske Skydeselskab og danske Broderskab sin aarlige Fugleskydning, som det naadigst behagede Hs. K. H. Kronprindsen, efter underdanigst Jndbydelse, at bivaane. Det første Skud skede for Hs. Majestæt Kongen af Hr. General og Commandant v. Gersdorff, det andet for Hs. Majestæt Dronningen ved Samme. Derefter skiød Hs. K. H. Kronprindsen for sig selv, og for høye Gemalinde. For Hs. K. H. Arveprindsen og høye Gemalinde skiød Hr. Generallieutenant v. Pentz; for Hs. K. H. Prindsesse Lovise Augusta Hr. Oberste v. Holten, og for Hs. K. H. Prindsesse Lovise og Durchl. Gemaal, Prinds Carl af Hessen, Hr. Kammerherre v. Düring. Derefter skiød Fuglekongen, Hr. Professor Meyns, efter ham Selskabets Præses, Hs. Excellence Greve v. Osten, og derpaa Medlemmerne af Broderskabet, hver efter sit Nummer. Af Gevinsterne blev nedskudt Ringen af Hr. Garver Kyhnel, for Hr. Brygger Arentzen, Gevinsten et Sølv Bordbestik, venstre Vinge af Hr. Kiøbmand Busch, for Hr. Justitsraad Pontoppidan, Gevinsten en Sølv Sukkerskaal. J Dag blev Hovedet nedskudt af Hr. Garver Kyhnel, Gevinsten en Sølv Kaffekande, høyre Vinge af Hr. Regimentsqvarteermester Plum, Gevinsten en ind, vendig forgyldt Sølv Sukkerskaal; Kongegevinsten blev nedskudt af Hr. Maler Lange tilligemed Rumpen for Hr. Agent Bertelsen, som fik Kongegevinsten en Sølv Tarin, og blev Selskabets Fuglekonge. Siden blev skudt til Skiven om Rumpegevinsten en Sølv Theepotte, som ved Raadmand Kaasbøls Skud blev Hs. Excellence Hr. Stiftamtmand Greve v. Knuht til Deel.
Kiøbenhavns Postrytter, 1793-08-23
J Tallotteriets 690de Trækning her i Staden udkom i Tirsdags følgende Nummere: A. Jesus som den ene igien fundne kostelige Perle, betragtet i en Prædiken paa Første Søndag efter Hellig 3 Kongers Dag 1739, i Slotskirken til Bærum, af Sal. Hr. Adam Ludvig Giese, er i det Danske oversat, og sælges i det Kongel. Bogtrykkerie for 6 s.
Kiøbenhavns Postrytter, 1793-08-23
AVERTISSEMENTS. H. B. Mandagen den 26 August førstkommende om Formiddagen Klokken 9 Slet og følgende Dage, skal endeel Kramvahre, bestaaende af Hørgarn, Bomuld, Snuus- og Røgtobakker, Knapper, ostindiske, engelske og danske Sirtser, hiemmegjort Hørlærred, ostindiske og andre Lærredstørklæder, Strømper, sine Betillisser, Cassa, Bastas, Sanna, Emerties og Gorrasser, stribede og effene Duriasser, hollandske og andre fine Lærreder, Kammerduger, Nettelduger, Congothee, Chocolade, Soja, gl. Mallaga=Viin, Salat-Olie og Porcellainer, Pudersukker, Kaffebønner, Syltetøi og Makkoba=Tobak, Musseliner, Bochlepore, Tæpper, Atlasser, Jlly tringer, Tafter, Klæde, Frakketøi, Shawler, Panocomprido, Gudzenah, Tanjebs, Baand, Knive og laqverede Bakker, Pennefiedre, Æderduun og Gaasesteder, lange franske Propper, Citronsat, Asia, Fuglefrøe, Straahatte, hvide Fryndser, Dreieler og Hvergarn, m. m. Jtem: Endeel Guld, Sølv, Plet, Kobber, Messing, Malm, Jern og Bliktøi, Meubler af Speile, Stole, Canapeer, Mahonietræes og andre Sophaer, Sengesteder med Damastes og andre Omhænger, Chatoller, Dragkister, Lysekroner, Gemaklygter, Claverer, Commoder, Skabe, Ottomaner, og adskillige andre Trævahre, Linned, Gang= og Sengeklæder, Skilderier, Kobberstykker og Bøger. Saa og Sex Stykker Ride- og Kiøreheste, Sadeler, Ridetøier, Ask- og Lindeplanker, en liden Postvogn, Stueuhre, Paraplyer, med videre, ved offentlig Auction i Hans Hornbechs Gaard No. 18 i Vimmelskaftet til de Høystbydende bortsælges, imod contant Betaling ved Tilslaget, (især af Ubekiendte, eller saasnart paafordres, til fornævnte Hr. Hans Hornbech, hos hvem disse Catalogi ere at bekomme.
Kiøbenhavns Postrytter, 1793-08-23
Mandagen den 9de September førstkommende bliver paa det Kongelige priviligerede Assistentshuus foretagen og holden Auction over endeel forfaldne og uindløste Pandter, som fra den 11te Januarii til den 12te Julii 1792 ere satte, bestaaende af Guld, Sølv, Silke, linnede og uldne Gangklæder og Tøy, samt Tin, Kobber og Messing m.v.; tillige bekiendtgiøres, at Kiøberne af de contrebande og til Udførsel af Landet bortsolgte Pandter, have ganske at rette sig efter Placaten af 30te December 1780, og at slige Pandter maae være udførte inden 3 Maaneder fra den Tid de til Toldboden, ere afgivne.
Kiøbenhavns Postrytter, 1793-08-26
Kiøbenhavns No. Aar sommunisk den. Post-Tidender, som Huu Mandagen, den 26 August. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1793-08-26
Philladelphia, den 9 Julii. Staden Cap Francois skrækkelige Ødelæggelse den 23de Junii er desværre alt for sand. Den 24de stod den endnu i lys Lue. Jndbyrdes Uenighed og Misforstaaelse iblant Franskmændene har været Anledningen til denne Ulykke, som vore Dags Aviser beskrive saaledes: Det bekiendte Fiendskab og Forbittrelsen imellem de Hvide og de frie Mulatter, hvilke sidste langt overgaae deres Modstandere i baade Siels og Legems Kræfter, havde siden Revolutionen stedse tiltaget, og de Tid efter anden fra Paris ankomne Commissarier fra den executive Magt havde altid hos de Blanke fundet ligesaamegen Gienstridighed, som Føyelighed og Lydighed hos Mulatterne.
Kiøbenhavns Postrytter, 1793-08-26
Jmellem de franske Officerer og Matroser og Mulatterne forefaldt der altsaa idelige Klammerier, begge Partier bragte deres Klager for Commissarierne; og disse befalede den 19de Junii ved en Proclamation, at alle Officerer og Matroser skulde hver Aften Klokken 7 være ombord paa deres Skibe. Dette blev ikke efterkommet; og Tropperne bleve endnu mere forbittrede, da Commissarierne lode General Galband, forhen Dumouriers Adjutant, arrestere. Den 20de erklærede ogsaa baade Admiralen og de fornemste Søeofficerer sig misfornøyede med Commissariernes Forhold, og satte, uden deres Tilladelse, 2000 Mand i Land, hvorved de altsaa begik aabenbar Overhørighed og Vold imod dem, hvis Ordre de skulde adlyde. De i Land satte Tropper, til hvilke der stødte mange af de Blanke, bemægtigede sig nu, under General Galbands Anførsel, Arsenalet, besatte Gaderne med Kanoner og angrebe Gouvernementshuset, hvor Commissarierne Santhonax og Polverel vare. Mulatterne, som beskyttede det, fyrede paa dem, og det kom den 20de, om Eftermiddagen ved 4 Slet, til en Træfning, som paa forskiellige Steder i Staden varede i to hele Dage. General Gal band trak sig med Tropperne og Matroserne tilbage, og Commissarierne toge ligeledes med deres Tilhængere Flugten. Staden var altsaa forladt, og uden Forsvar; Striden var nu ikke længer imellem Commissarierne og Generalen, imellem Aristocrater og Democrater, men nu trængede Negere og Røvere sig ind i Staden, myrdede de tilbageblevne hvide Kiøbmænd, og derefter plyndrede og satte Jld paa Bygningerne. Saaledes have de Blanke og Mulatterne, i Stedet for at forenes til et Øyemed ved deres Uenighed, styrtet sig selv i den største Elendighed.
Kiøbenhavns Postrytter, 1793-08-26
Efter adskillige Skipper Beretninger ere 8 til 10000 Mennesker ved denne Leylighed blevne massacrerte; endeel af Jndvaanerne skal have flygtet til Biergene, og Resten tyet til de i Havnen liggende Skibe. Man venter nu disse Ulykkelige i vore americanske Havne, hvor de vist ville blive vel modtagne, og, saavidt mueligt, trøstede i deres ynkværdige Forfatning.
Kiøbenhavns Postrytter, 1793-08-26
Paris, den 12 August. Skiøndt Festen i Forgaars løb ganske roelig af, savnedes dog derved den Orden og værdige Anstand, som hidtil har udmærket vore høytidelige Optoge. Ved Frihedsstøtten blev denne Gang Kongeværdighedens Attributer, opbrændte paa et Baal, som blev anstukket af Conventets Præsident og de 85 ældste Departements Deputerte. De til Frankerige flygtede Belgiere slæbte i Processionen en Metal Ørn med sig, som de siden bragte til Communehuset, hvorfra den blev sendt til Kanonstøberiet. Danton, som i nogle Dage ey har ladet sig see offentligen, har givet Anledning til det Rygte, at han og flere af Conventets Lemmer arbeydede paa en Plan til Forliig med de allierte Magter. Andre paastaae, at han allerede er reyst, for at forelægge bemeldte Magter Planen, efter hvilken den Kongelige Familie skulde udleveres dem, naar de forbandt sig til at lade Frankerige have frie Hænder til at indrette sin Regieringsform efter eget Behag.
Kiøbenhavns Postrytter, 1793-08-26
Den ulykkelige Dronning er endnu i Conciergeriet, hvor hun maa tære de slemme Dunster af den Mængde Fanger, som spadsere i Gaarden. Al den Lettelse, man i denne Henseende har tilstaaet hende, bestaaer deri, at man et Par Gange om Dagen stænker reent Vand udenfor hendes Dør, for at fordeele Lugten. - Paa det Forslag, man skal have gjort hende, om at tilskrive enten Prindsen af Coburg eller Keiseren selv, for at bringe de fiendtlige Tropper til at forlade fransk Grund, skal hun, som man forsikkrer, have svaret: "Tillader man mig at skrive ham til, saa vil jeg bede ham, at han vil skynde sig med Armeen til Paris, for at hævne min Gemals Død og straffe hans Mordere efter Fortieneste". Om de øvrige Fanger i Templetaarnet giver et Øyen vidne følgende Forklaring: Den unge Prinds føler ey endnu sin ulykkelige Forfatning, og er meget munter. Forresten viser han en Sielstorhed, som langt overgaaer hans Alder. Hans Søster og hans Tante ere nedsænkte i den dybeste Kummer. J Løverdags, den 10de, forlangede de af Templecommissarierne, at man skulde bringe dem til Conciergeriet, for at være hos Dronningen, og at kunne trøste hende. J Gaar have Commissarierne skuldet melde Communeraadet dette deres Forlangende, som desværre neppe vil blive dem tilstaaet. De forlangede ogsaa, at man dog burde give den unge Prinds Efterretning om sin Moder, og ligeledes Moderen om ham.
Kiøbenhavns Postrytter, 1793-08-26
General Dillon er nu igien ude af Madelonnet Fængselet, og har blot Huusarrest. Mange ere af den Meening, at han endnu engang vil faae en fransk Armee at commandere i dette Feldttog. Med Seieren, som Republikens Armee havde vundet over Jnsurgenterne, forholder det sig ganske rigtig. Man siger, een af deres bedste Generaler, la Roche Jacquelin, er taget til Fange.
Kiøbenhavns Postrytter, 1793-08-26
Wien, den 14 August. Storhertugens af Florenz nyefødde Prindsesse har faaet Navnene: Carolina, Ferdinanda, Theresia, Louisa, Johanna, Josepha, og have Kongen og Dronningen af Neapel staaet Fadder.
Kiøbenhavns Postrytter, 1793-08-26
Det franske Nationalconvents 4 Commissarier ere nu bragte til Fæstningen Spielberg, hvor Beurnonville, som underveis blev syg, ogsaa dagligen ventes. Saasnart de kom ind i Fæstningen, maatte de trække Klæderne ud, og lade sig iføre andre. Deres Arrester ere forsynede med dobbelte Gittere, og de faae hver 4 Gylden om Dagen. Nogle Schweitzer Cantons have contraheret med vort Hof om et Laan af 10 Millioner til 5 Procent.
Kiøbenhavns Postrytter, 1793-08-26
En Mand, ved Navn Matthias Opferkirch, har opfundet en Machine, paa hvilken der saaledes forarbeydes ægte Silke Kniplinger, at hver Stoel ved et lidet Barns Hielp leverer dagligen 15 Alen af den brede og 31 Alen af den smalle Sort. Keyseren har meddeelt ham udelukkende Privilegium paa 6 Aar.
Kiøbenhavns Postrytter, 1793-08-26
Alle de italienske Stater, som hidtil have viist sig neutrale i Hensigt til Frankerige, ville nu blive nødte til at gaae over paa de allierte Magters Partie. Genua torde maaskee, for sin Situations Skyld, sætte sig meest derimod; men Jtalien har nu intet at befrygte, da dets hele Kyst beskyttes af den Engelske og Spanske Flaade.
Kiøbenhavns Postrytter, 1793-08-26
Med Jøde=Hværvingen gaaer det i Gallizien saa stærkt til, at der til Lemberg er i een Dag indbragt 40 Jøder som Recruter under en Cavallerie Escorte.
Kiøbenhavns Postrytter, 1793-08-26
Frankfurt, den 16 August. Krigs-Efterretningerne fra Rhiinegnen ere nu for Tiden meget sieldne, og det af tre Aarsager, nemlig 1) fordi Regimenterne og de særskilte Corps næsten hver Dag, ja undertiden hver Time, forandre deres Positioner; 2) fordi Kongen, under Straf af Cassation, har forbudet Officererne og Betientene al Correspondence desangaaende; og 3) fordi Franskmændene endnu holde Communicationen spærret. Men saasnart Saarlouis og Landauere komne i tydske Hænder, vil denne Spærring snart være forbi.
Kiøbenhavns Postrytter, 1793-08-26
London, den 16 August. Hoftidenden bekiendtgiør nu en Skrivelse fra Commandeuren over Landtropperne i Vestindien, General Bruce, til Statssecretair Dundas, hvori den mislykkede Expedition paa Martinique fuldkommen bekræftes. Admiral Gardener er med 4 Linieskibe ankommet til Barbadoes, og har sendt de andre 4 til Jamaica og de øvrige Øer. Den Vestindiske Coffardieflaade, som ved Junii Maaneds Udgang skulde gaae til Seyls til Europa, bestod af 300 Seylere, vurderes til 10 Millioner Pund Sterling, og har 2 Linieskibe og 2 Fregatter til Bedækning.
Kiøbenhavns Postrytter, 1793-08-26
Haag, den 17 August. Man vil her have Efterretning, at Keiseren af Marocco har erklæret Frankerige Krig.
Kiøbenhavns Postrytter, 1793-08-26
En af vore Couranter melder fra Pohlen, at den Russiske Ambassadeur i en Conference med Biskoppen af Chelm, som Deputationens Præsident, har, i Anledning af det af Republiken Pohlen i Holland gjorte Pengelaan, erklæret, at Keiserinden vil tage 3 Millioner Pohlske Gylden paa sig af bemeldte Laan, og søge at formaae Kongen af Preussen til at paatage sig en lige Sum. Videre: at de tilbagestaaende Afgivter, som Keyserindens nye Under saatte ere blevne Republiken skyldige, skulle fra det Øyeblik udbetales Republiken, da de Russiske Tropper betraadde den Pohlske Grund, indtil den Dag, da Tractaten ratificeres af begge Hoffer.
Kiøbenhavns Postrytter, 1793-08-26
Fra Frankfurt meldes som vist, at der den 14de Julii er i den Preussiske Leyr undertegnet en Convention imellem Preussen og Engeland, ved Marquis Luchesini og Lord Yarmouth, hvorved begge Hoffer forbinde sig til ikke at nedlægge Vaabnene, førend Frankerige beqvemmer sig til at opfylde deres Forlangende.
Kiøbenhavns Postrytter, 1793-08-26
Amsterdam, den 17 August. Med et Skib, som den 4de Julii afgik fra Virginien, har man den Efterretning, at der til Hamptonrad, i Virginien, var under et Krigskibs Escorte ankommet 260 store og smaae franske Fartøyer, alle fulde af Flygtinge fra Cap Francois og St. Domingo, hvilke ey engang havde faaet Tid til at faae deres Effecter med, da bemeldte Colonie nu er aldeles ødelagt.
Kiøbenhavns Postrytter, 1793-08-26
Hamburg, den 21 August. De i Gaar fra de franske Havne indløbne Beretninger melde, at det decreterte Forbud paa Udførsel er saavidt formildet, at de Skibe, som ere ladte, maae afsegle, og at de, som ikkun have halv Ladning, maae indtage det Fulde, og dermed ligeledes afgaae, hvorefter da Udførselen skal for Alvor være formeent. Men man haaber, at dette Forbud ey vil kunne vare ret længe.
Kiøbenhavns Postrytter, 1793-08-26
Nederelven, den 23 August. Over Holland er her i Dag indløbet den vigtige Tidende, at den store allierte Armees samtlige Cavallerie, bestaaende af 30000 Mand, har begivet sig paa Marchen til Paris, for om mueligt at udfrie den ulykkelige Dronning, af hendes Fængsel og fra det hende truende Mordersværd.
Kiøbenhavns Postrytter, 1793-08-26
Hertugen af York commanderer Avantgarden af denne for den største Deel af Cavallerie bestaaende Armee, og har den 12 hujus, efter en forceret March, taget sit Hovedqvarteer ved Benbry i Piccardie, imellem Peronne og Roye (altsaa kun 14 Mile fra Paris); efterat han, da han havde forfulgt Franskmændene lige til Arras, havde gjort Marchen imellem fire befæstede Pladse, og passeret Floden, Somme imellem Peronne og St. Quintin. – Den øvrige Deel af den store Armee under Prindsen af Coburg har sit Hovedquarteer i Herin ved Valenciennes, hvor den holder Øye med den franske Armee ved Arras og Douap.
Kiøbenhavns Postrytter, 1793-08-26
Kiøbenhavn, den 26 August. Den 26 Junii er hidtilværende Præst i Avetoft, Asmus Petersen, beskikket til Pastor i Nordlugum. Den 16 August Candidatus Theologi, Andreas Albrecht fra Hamburg, til Diaconus i Hohenestedt i Rendsburg Amt.
Kiøbenhavns Postrytter, 1793-08-26
Den 20 August Candidatus Juris, Heinrich Wilhelm August Janssen fra Marne i Landskabet Søndre Dithmarschen, til Underretsadvocat i Hertugdømmene. Den 23 August hidtilværende Professor i Jena, Carl Leonhard Reinhold, til Professor Philosophiæ ordinarius ved Universitetet i Kiel, samt den valgte Conrector ved Stadskolen sammesteds, Frans Adolph Schrøder, confirmeret at være Diaconus ved Stadskirken i Glückstadt.
Kiøbenhavns Postrytter, 1793-08-26
Meteorologiske Observationer. Vinden. Therm.
Kiøbenhavns Postrytter, 1793-08-26
Barom. 19 August. N. V. 28. 3. O. 15 1/4 Varme. N. V. V. S. V. 28. O. S. 15. N. V. Udi afvigte Uge fra den 17 August til den 24 dito, ere i denne Kongel. Residence Stad copulerede 9 Par. Fødte Drenge 33, Piger 36, tilsammen fødte 69. Døde Mænd 11, Qvinder 15, Drenge 12, Piger 6, af følgende Sygdomme: Alderdom 1. Apoplexie 2 Barselseng 1. Brystsyge 4. Druknet 2 Feber 1. Galdefeber 1. Gicht 1. Kopper 3 Obstruction 1. Slag 7. Sting 2 Tænder 2. Tærendesyge 2. Ulykkelig Hændelse 1. Uangivne Svagheder 6. Vattersoet 7. Tilsammen døde 44. Altsaa 25 flere fødte end døde.
Kiøbenhavns Postrytter, 1793-08-26
Den Kongelige Hof- og Stats-Calender for Aaret 1793, kan nu tilkjøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-08-26
Den aarlige Samling af de i Aaret 1792 udkomne Kongelige Forordninger, Placater &c.; kan nu tilkjøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-08-26
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.